Τόνσεκ Στερν

Ο Τόνσεκ Στερν (σλοβενικά: Tonček Štern, 14 Νοεμβρίου 1995, Μάριμπορ) είναι Σλοβένος διεθνής πετοσφαιριστής, ο οποίος κατά την περίοδο 2022-23 αγωνίζεται με τη φανέλα του Ολυμπιακού Πειραιώς στο Πρωτάθλημα Ελλάδας στη θέση του διαγώνιου.

Καριέρα 
Ο Τόνσεκ Στερν ξεκίνησε την επαγγελματική του σταδιοδρομία την περίοδο 2013-14 όταν υπέγραψε συμβόλαιο στην Κάλτσιτ της πόλης Κάμνικ, ομάδα της κορυφαίας κατηγορίας του σλοβένικου πρωταθλήματος. Στην Κάλτσιτ παρέμεινε τρία χρόνια, κατακτώντας τη 2η θέση στα πρωταθλήματα 2014-15, 2015-16 αλλά και το Κύπελλο Σλοβενίας 2016.
Την περίοδο 2016-17 –ήδη διεθνής με την Εθνική Σλοβενίας– μετακόμισε στην Ιταλία για λογαριασμό της Βερόνα Βόλεϊ, με την οποία αγωνίστηκε δύο χρονιές. Την περίοδο 2018-19 μετακινήθηκε νοτιότερα στην Τοπ Βόλεϊ στην πόλη Λατίνα, παραμένοντας στην ιταλική Σούπερ Λίγκα. Μετά το τέλος των υποχρεώσεών του με την ομάδα του Λατίου ενίσχυσε για ένα μικρό διάστημα την καταριανή Αλ Αραμπί της Ντόχας.

Η έναρξη της περιόδου 2019-20 τον βρίσκει στη Βίσλα του Μπίντγκοστς στο Πρωτάθλημα Πολωνίας, αλλά τελειώνει την χρονιά στην Χάλκμπανκ της Άγκυρας.
Την περίοοδο 2020-21 επιστρέφει στο ιταλικό Πρωτάθλημα με τη φανέλα της Πάλαβόλο Πάντοβα, στο οποίο αγωνίζεται και την επόμενη χρονιά, μετακομίζοντας στη Γιου Ενερτζι της Πιατσέντσας.

Τον Αύγουστο του 2022 ο Τόνσεκ Στερν υπέγραψε στον Ολυμπιακό Πειραιώς, όπου συνάντησε τον συμπαίκτη του στην Εθνική Σλοβενίας Άλεν Παγένκ. Με τους ερυθρόλευκους ο ο Σλοβένος διαγώνιος κατέκτησε το CEV Τσάλεντζ Καπ της περιόδου 2022-23 και το Πρωτάθλημα Ελλάδας 2022-23, που ήταν το πρώτο εθνικό πρωτάθλημα της καριέρας του.

Διεθνής καριέρα 
Ο Τόνσεκ Στερν κλήθηκε για πρώτη φορά σε εθνική ομάδα της πατρίδας του το 2013 στο Ευρωπαϊκό Πρωτάθλημα Νέων. Στη συνέχεια αγωνιζόταν τόσο στις ομάδες μικρών ηλικιακών κατηγοριών της Εθνικής Σλοβενίας αλλά ταυτόχρονα και στην ομάδα ανδρών, της οποίας αποτελεί στέλεχος από το 2015. Με την Εθνική Σλοβενίας κατέκτησε το ασημένιο μετάλλιο στο Ευρωπαϊκό πρωτάθλημα του 2019 και του 2021. Επίσης κατέκτησε το χρυσό μετάλλιο στη νεοσύστατη διοργάνωση του Τσάλεντζερ Καπ το 2019. Και στις τρεις αυτές διοργανώσεις υπήρξε συμπαίκτης με τον άλλο Σλοβένο άσο των ερυθρόλευκων Άλεν Παγένκ.

Διεθνείς τίτλοι - Διακρίσεις 
FIVB Τσάλεντζερ Καπ
 2019  (Σλοβενία)

Ευρωπαϊκό πρωτάθλημα
 2019  (Γαλλία, Σλοβενία, Βέλγιο, Ολλανδία)
 2021  (Πολωνία, Τσεχία, Εσθονία, Φιλανδία)

Συλλογικοί τίτλοι - Διακρίσεις

Διεθνείς διοργανώσεις 
CEV Τσάλεντζ Καπ
  2023 (Ολυμπιακός Πειραιώς)Πρωτάθλημα Κεντρικής Ευρώπης (MEVZA)  2016 (Κάλτσιτ Κάμνικ)

 Εθνικά Πρωταθλήματα  1 Πρωτάθλημα Ελλάδας
 2022-23 (Ολυμπιακός Πειραιώς)

Πρωτάθλημα Σλοβενίας
 2η Θέση: 2014-15, 2015-16 (Κάλτσιτ Κάμνικ)

 Εθνικά Κύπελλα 1 Κύπελλο Σλοβενίας 2016 (Κάλτσιτ Κάμνικ)
 2η θέση: 2014 (Κάλτσιτ Κάμνικ)Κύπελλο Ελλάδας
 2η Θέση: 2023 (Ολυμπιακός Πειραιώς)

Λιγκ Καπ Ελλάδας
 2η θέση: 2023 (Ολυμπιακός Πειραιώς)

 Ατομικές διακρίσεις 
 Ευρωπαϊκό πρωτάθλημα Κ-20 2014: Καλύτερος διαγώνιος
 Παγκόσμιο πρωτάθλημα Κ-21 2015: Πρώτος σκόρερ
 Κύπελλο Ιταλίας 1918: Καλύτερος διαγώνιος
 Κύπελλο Ιταλίας 2021: Πρώτος σκόρερ
 Πρωτάθλημα Ελλάδας 2022-23''': Καλύτερος διαγώνιος

Παραπομπές

Εξωτερικοί σύνδεσμοι - Πηγές 
 Τόνσεκ Στερν: Ατομικά στοιχεία - Διακρίσεις - Ομάδες καριέρας volleybox.net
 Ο Στερν στις ιταλικές ομάδες www.legavolley.it 
 Τόνσεκ Στερν - Ευρωπαϊκή παρουσία www-old.cev.eu
 Τόνσεκ Στερν: Πλήρης παρουσίαση globalsportsarchive.com 

Σλοβένοι πετοσφαιριστές
Πετοσφαιριστές ΟΣΦΠ